Zväčša neškodná

Zväčša neškodná (orig. Mostly Harmless, 1992) je piate pokračovanie hexalógie od spisovateľa Douglasa Adamsa.

 Dej 

Udalosti v knihe Zväčša neškodná niekedy prichádzajú po udalostiach v Zbohom a ďakujeme za ryby. Nápadnou zmenou je absencia Fenchurch, Arthurovej lásky, ktorá sa objavila v predošlej knihe. 

Zápletka sa točí okolo predstavy paralelných vesmírov (podľa knihy vlastne nie sú skutočne paralelné, sú iba modelom pre zachytenie spojitosti priestoru, času a pravdepodobnosti). V alternatívnom vesmíre sa Tricia McMillan vrátila po kabelku a tak nikdy neopustila Zem so Zaphodom  pred začiatkom prvej knihy; teda, všetky udalosti predošlej knihy sa nestali v tomto vesmíre. Postavy sa navzájom nepoznajú, a následkom toho je Trillianino meno stále Tricia McMillan.

Príbeh sa začína vo vesmíre, kde je Grebulonská loď zasiahnutá meteorom. Všetky informácie lode sú stratené, vrátane pamätí Grebulonov na palube, ktoré boli uložené v počítači. Neskôr núdzovo pristáli na desiatej planéte slnečnej sústavy, prezývanej Rupert (planéta sa skutočne volala Persephone, ale častejšie je nazývaná Rupert, po papagájovi jej objaviteľa). 

Potom príbeh sleduje televíznu moderátorku, ktorá je zároveň alternatívnou verziou Trillian predtým, ako opustila Zem so Zaphodom. Po tom, ako nedostala prácu v správach v New Yorku, vrátila sa do Anglicka a navštívili ju Grebuloni, ktorí ju vzali na Rupert. Vysvetlili jej, že sa veľmi zaujímajú o astrológiu a poprosili ju o vyrobenie pohybového modelu slnečnej sústavy, keďže stratili pamäť (doslova) a nepamätajú si, ako ho vyrobiť. Na ceste na Rupert zbadala veže. Na ceste späť zmenili polohu. Na dôkaz nahrala celú svoju návštevu. 

V knihe sa potom odohráva príbeh Arthura Denta. Fenchutch, jeho láska z predošlej knihy, sa stratila pri hyperpriestorovom lete. Po jej strate Arthur strávi veľa času cestovaním z jedného sveta do druhého snažiac sa nájsť miesto, kam patrí. Arthur sa cíti bezpečne vo svojej nerozvážnosti, vediac, že nemôže zomrieť, kým nepríde na miesto zvané "Stavromula Beta", ako bolo odhalené v Život, vesmír a Všetko pomäteným Agrajagom. Prešiel cez planétu zvanú NowWhat, pustú a močaristú planétu, ktorá je, ako napokon zistil, alternatívnou verziou Zeme. Nespokojný sa vrátil na cestu. 

Arthur nakoniec našiel život, z ktorého mal potešenie, keď jeho loď havarovala na planéte Lamuella, zapadnutej, netechnologickej planéte, a po tom, ako si pre seba urobil jednoduchý sendvič sa stal celebritou, Sendvičiarom. Trillian sa dala na kariéru galaktickej novinárky a Ford pokračoval v práci pre sprievodcu. 

Späť na Lamuelle, Trillian prichádza s dievčaťom menom Random, ktorá je v Arthurovej starostlivosti po tom, čo mu Trillian vysvetlí, že je jeho biologickou dcérou. Trillian, túžiac po dieťati navštívila spermobanku, pričom jedinou zhodou s jej druhom bol Arthur, ktorý daroval spermie na výmenu za lístky na vesmírne lety. Avšak Trillian, unavená svojou schizofrenickou dcérou, chcela postúpiť v kariére, a tak nechala Random Arthurovi so slovami: "je čas vziať na seba zodpovednosť". Random je neposlušná , opakovane ničí Arthurov majetok a má krízu totožnosti kvôli jej zvláštnym predstavám.  

Medzitým Ford vrátil Sprievodcu, nahnevaný zistením, že na seba vzali nový "korporatívny" image. Ford dostal v tomto image nové pracovné miesto a to ako reštauračný kritik. To sa mu vôbec nepáčilo a tak sa trošku pohral z nastaveniami Sprievodcu, rozhodnutý pomstiť sa novému vedeniu. Po zvláštnej sérii udalostí, priamo unikol smrti vyskočením z okna a neskôr sa dostal do izby na 13. poschodí, v ktorej sa nachádzala nová, rozšírená verzia sprievodcu. Ford ju poslal Arthurovi pod ochranu. 

Keď ju Arthur dostal, odložil ju preč, nechcel s tým mať nič spoločné, ale Random, frustrovaná svojou nezodpovednou matkou, ktorá ju odložila k Arthurovi, ukradla Sprievodcu a ušla z domu. Zistila, že Sprievodca 2.0 je všemohúci a vševedúci a použila  jeho zvláštne schopnosti na ukradnutie Fordovej lode, a prenasledovaná Arthurom a Fordom cestovala na alternatívnu Zem.

Späť v alternatívnom vesmíre Trícia preskúmala nahrávku svojho vesmírneho dobrodružstva, ale Grebuloni ju zahmlili, a povedala že by nikdy nemohla sfalšovať nič lepšie ako toto. Neskôr ju zavolajú, aby podala správu o cudzej lodi, ktorá práve pristála. Na lodi sa nachádzala Random, ktorá Triciu spoznala a začala na ňu kričať.

Ford a Arthur prišli na Zem so zmätenou Triciou, ktorá nikdy v živote Random nevidela a už vôbec neporodila žiadne dieťa, nemohla porozumieť tomu, ako by mohla byt jej matkou. Ford a Arthur sa s Triciou stretli v bare zvanom Stavro Mueller Beta, v tom čase, ako sa objavila Trillian. Počas cesty Random vzala zbraň, ktorú na lodi ukradla Fordovi. Omylom z nej vystrelila a zasiahla muža stojaceho za Arthurom, majiteľa baru Stavra Muellera, a Arthur si uvedomil, že je vlastne konečnou podobou Agrajaga. Tiež si uvedomil, že Stavromula Beta je bar "Stavro Mueller Beta" a preto jeho smrť je otvorenou možnosťou. Potom sa Vogonská flotila priblížila k Zemi. Bez možnosti úniku, Arthur prijal svoj osud. Vogóni vlastne nie sú tí, ktorí mali zničiť Zem, mali sa iba ubrzpečiť, že sa tak stane. V skutočnosti je to dielom Grebulonov, ktorí verili, že zničenie Zeme je pozitívna činnosť, ktorú potrebovali k zlepšeniu svojej situácie. Vogoni v tom možno mali prsty plnením Grebulonských počítačov falošnými dátami ("Keďže všetko Grebulonské pozorovacie zariadenie bolo zamerané na Zem, zlyhalo to na zistení, že sa v slnečnej sústave teraz nachádzal iný zdroj dát.")

Kniha sa končí ako sa prvá kniha začala, Zem bola zničená. "Pre dobro" tentoraz – dodatočne boli zničené všetky možné verzie Zeme a Sprievodca zomrel. Keďže boli Arthur, Ford a ostatné hlavné postavy na Zemi, zomreli tiež. Zaphodovo približné miesto pohybu počas explózie je záhadou, takže je jediným, kto prežil koniec série, Kniha nakoniec naplnila sľub daný na začiatku, že osudy Arthura a Sprievodcu sú prepletené. 

 Postavy 
Postavy sú také isté ako v prvej knihe - Stopárov sprievodca galaxiou

Kategória:Douglas Adams
Kategória:Knihy z 1992